

**BASHKIA VAU DEJËS**

**SHTOJCA 6. UDHËZUESI PËR APLIKANTËT**

**UDHËZUES PËR APLIKANTËT – ORGANIZATAT SPORTIVE NË KUADRIN E THIRRJES PUBLIKE PËR PROJEKT-PROPOZIME**

Ky udhëzues synon të ofrojë udhëzime të qarta dhe të sakta për të gjithë aplikantët e mundshëm dhe subjektet e interesuara në procesin e dorëzimit të projekt-propozimeve në bazë të thirrjes publike për organizatat jofitimprurëse/shoqatat sportive.

Qëllimi i dorëzimit të projekt-propozimeve për thirrjen publike është të ndihmojë në forcimin e partneritetit midis Shoqatave sportive dhe organeve të qeverisjes vendore përmes rritjes së ndërgjegjësimit për të mirat e bashkëpunimit si dhe nxitjes së një platforme të qëndrueshme për ofrim e shërbime më të mira në mbështetjetë zhvillimittëSportit.

Duke e konsideruar praktikën e metodologjisë LOD si një praktikë e mirë unifikuese, mbështetur në standartet e Bashkimit Evropian për menaxhimin e projekteve, Bashkia Vau Dejës angazhohet që thirrjet për projektet propozime të fushës kulturore, artistike, sportive dhe rinore si më poshtë vijon, ti referohet kësaj praktike të mirë.

Bashkia Vau Dejës, ka si qëllim:

1. *Të promovojmë dhe të nxisim pjesëmarrjen aktive të të rinjve në aktivitete sportive dhe sociale, si aktorë thelbësorë në zhvillimin e territorit.*
2. *Krijimi infrastrukturës së përshtatshme dhe cilësore për të gjithë sportet.*

Disa nga **rezultatet që Bashkia Vau Dejës synon të arrijë** në çdo partneritet me shoqatat sportive, pjesë e shoqërisë civile, janë:

* Përdorimi i modeleve transparente dhe të bazuara në projekte konkrete për financimin e OSHC-ve;
* Ofrimi i shërbimeve për qytetarët në zbatim të planeve dhe strategjive lokale për zhvillim;
* Ngritja e kapaciteteve të OSHC-ve për të zbatuar skemat e grantit dhe ofruar projekte cilësore;
* Përmirësimi i bashkëpunimit me organizatat e shoqërisë civile.

**2. SYNIMI I THIRRJES PUBLIKE PËR PROJEKT PROPOZIME DHE PRIORITETET VENDORE**

Nëpërmjet kësaj Thirrjeje publike synohet forcimi i partneritetit ndërmjet organizatave të shoqërisë civile dhe njësive të pushtetit vendor. Kjo do të arrihet nëpërmjet zbatimit të projekteve nga Shoqatat Sportive për të ofruar shërbime më të mira në mbështetje të zhvillimit të disiplinave sportive të Vllaznisë. Në këtë kuadër, ftohen të gjitha Shoqatat Sportive të interesuara të dorëzojnë projekt-propozime, të cilat duhet të adresojnë prioritetet strategjike të Bashkisë Vau Dejës në mbështetje dhe zhvillim të fushave të përparësisë , si më poshtë:

 **Futboll**

1. Futboll Meshkuj
2. Futboll Femra

**Sporte individuale**

1. Xhudo

Fondet do t’i alokohen atyre shoqatave jofitimprurëse projektet e të cilave kontribuojnë në menaxhimin efikas të një apo më shumë disiplinave sportive , si dhe që plotësojnë kriteret e cilësisë dhe kushte të tjera të kësaj thirrjeje publike, sikurse përcaktuar në këtë Udhëzues.

**3. FONDET (GRANTET) QË JANË NË DISPOZICION PËR PROJEKTE**

Vlera e granteve që ndahen si pjesë e kësaj thirrjeje publike duhet të jenë me shumat si më poshtë:

* shuma minimale: **500.000** ALL
* shuma maksimale: **2.000.000** ALL

Shoqatat sportive të interesuara mund t’i bashkëfinancojnë projektet e tyre ose të sigurojnë një pjesë të fondeve nga donatorë të tjerë.

Totali i grantit në Bashkinë e Vau Dejës për këtë Thirrje është: **3.160.929 leke** ALL.

Bashkia ka të drejtën për të mos ndarë të gjitha fondet në dispozicion nëse projekt-propozimet që dorëzohen nga OSHC nuk i përmbushin kriteret e kërkuara.

Grantet e alokuara në këtë thirrje publike mund të mbulojnë shpenzimet e personelit deri në masën 20% të shumës së kërkuar. Ndërsa, pjesa tjetër prej 80% të fondeve, duhet të parashikohen për aktivitete programore të projektit.

**Shënim: Për rastet kur Shoqatat Sportive deklarojnë se do të bashkëfinancojnë, ky bashkëfinancim duhet të pasqyrohet në pjesën përshkrimore të projektit (shtojca 7), në aktivitete dhe në pjesën e buxhetit (shtojca 7).**

1. **KUSH MUND TË APLIKOJË**

Pjesëmarrja në këtë thirrje publike është e hapur dhe e barabartë për shoqatat sportive që janë të regjistruara zyrtarisht në Shqipëri dhe në përputhje me dispozitat ligjore në fuqi. Për të aplikuar në thirrjen publike, aplikanti duhet të jetë një entitet ligjor jo-fitimprurës i regjistruar në Shqipëri në përputhje me dispozitat ligjore në fuqi dhe Ligjin 79/2017 ‘Për Sportin’, i ndryshuar.

Shoqatat Sportive do të përjashtohen nga pjesëmarrja në thirrje apo nga ndarja e granteve nëse në kohën e dorëzimit të projekt propozimeve:

* janë degë/zyra të organizatave dhe fondacioneve ndërkombëtare, dhe organizatat të tjera ndërkombëtare jo-fitimprurëse të regjistruara për të punuar në Shqipëri;
* janë subjekt i ndonjë konflikti të interesit, sikurse parashikuar në dispozitat e Ligjit nr. 9367, datë 7.4.2005, i ndryshuar “Për parandalimin e konfliktit të interesave në ushtrimin e funksioneve publike”. Më konkretisht, përjashtohen nga vlerësimi ato projekte, në të cilat: *Drejtori ekzekutiv, anëtarët e bordit apo personat e planifikuar për tu përfshirë në projekt janë të punësuar në bashkinë apo institucionet e saj të vartësisë në të cilën aplikohet, në pozicionet: Zyrtari i nivelit të lartë dhe të mesëm drejtues sipas legjislacionit të shërbimit civil [[1]](#footnote-1) si dhe anëtari Këshillit Bashkiak, anëtar i kabinetit të Kryetarit të Bashkisë.*
* janë fajtorë për dhënien e informacionit të rremë një pale kontraktuese të autorizuar, që kërkohet si parakusht për pjesëmarrje në thirrjen për dorëzimin e projekt-propozimeve ose nëse nuk dorëzojnë informacionin e kërkuar;
* janë përpjekur të sigurojnë informacion konfidencial, të ushtrojnë ndikim mbi Komisionin e Vlerësimit ose mbi një palë të autorizuar kontraktuale gjatë procesit të vlerësimit të projekt-propozimit;
* nuk kanë dorëzuar të gjitha dokumentet e nevojshme sipas pikës 8;
* vlera e buxhetit të propozuar nuk është në përputhje me kërkesat e thirrjes;
* projektet duhet të zbatohen për periudhën Dhjetor 2022 deri në Dhjetor 2023;
* subjekti aplikues nuk duhet të këtë detyrime të papaguara vendore, detyrime të ngarkuara nga organet kompetente audituese apo detyrime të ngarkuara nga organe të tjera në favour të Bashkisë Vau Dejes. Mospërmbushja e këtij kriteri është shkak skualifikimi.

Në rast miratimi të projektit, do të kërkohen të paraqiten dokumentet origjinale.

**5 . KOHËZGJATJA**

Projektet e përzgjedhura duhet të zbatohen në periudhën nga **Dhjetor 2022 deri në Dhjetor 2023**

**6.VENDI I ZBATIMIT**

Projektet duhet të zbatohen në territorin e Bashkisë Vau Dejes

**7. LLOJET E PROJEKTEVE**

* Projekt-propozimet që do të financohen nga kjo thirrje duhet të jenë të përgatitura në përputhje me thirrjen publike duke ju referuar buxhetit vjetor të Bashkisë Vau Dejës.
* Projektet duhet të jenë paketa veprimtarish të integruara dhe metodologjike, të krijuara për të arritur qëllime të caktuara dhe rezultate specifike në kuadër të një periudhe të kufizuar kohore, duke respektuar kalendarin vjetor të aktiviteteve sportive.

Shoqatat Sportive mund të aplikojnë me një ose disa disiplina sportive. Në rastin e dy ose më shumë projekt propozimeve, shoqata sportive duhet të dorëzojë formulare aplikimi të veçante dhe për secilin aplikim duhet të dorezohet dokumentacioni përkatës.

***Aktivitetet në vijim nuk rekomandohen për ndarjen e granteve:***

* Aktivitetet e rregullta të organizatës aplikuese apo organizatës partnere;
* Sponsorizimet individuale për pjesëmarrje në seminare, konferenca, kongrese;
* Bursat individuale për studime apo kurse trajnimi;
* Konferenca të herëpashershme (përveç nëse janë të nevojshme për zbatimin e suksesshëm të projektit);
* Financimi i projekteve që tanimë janë në proces ose kanë përfunduar;
* Projektet për përfitime ekskluzive të individëve;
* Projektet që mbështesin partitë politike;
* Ndarjen e granteve për palë të treta.
* Blerja e pajisjeve përveç rasteve kur janë patjetër të domosdoshme dhe brënda limiteve të shprehura në pikën 3 të Udhëzuesit.

Aktivitet e sipërpërmendura **NUK** janë shkak për refuzimin automatik të projekt - propozimit, megjithatë do të ndikojnë negativisht në vlerësimin e projekt propozimit. Gjithashtu, nëse projekt - propozimi aprovohet për financim, aktivitete të tilla dhe fondet e parashikuara për to do të eliminohen.

1. **DOKUMENTACIONI I NEVOJSHËM PËR TË APLIKUAR**
2. *Dokumentet kryesore:*
* Projekt propozimi (në formatin Word - Shtojca 7)
* Buxheti (formati Excel - Shtojca 8)
* Matrica e kornizës logjike (formati Word – Shtojca 9)
* Plani i aktiviteteve dhe dukshmërisë (Shtojca 10)
1. *Dokumente shtesë (për organizatën aplikuese dhe partnerët, nëse ka)*
* Vendimi i regjistrimit të organizatës në Gjykatë dhe ndryshime të tij nëse ka patur.
* Kopja e statutit të organizatës (për organizatën aplikuese dhe partnerët, nëse ka),
* Formulari i kompletuar identifikues administrativ dhe financiar (formati Word– Shtojca 11),
* Deklarata e plotësimit të kritereve (formati Word – Shtojca 12)
* Kopje e Pasqyrave financiare të OSHC-së (a. bilanci; b. PASH; c. Cash Flow; ç. shënimet shpjeguese) për vitin 2021 të firmosur nga një kontabilist i miratuar ose financieri zyrtar i OSHC-së sipas kritereve ligjore në fuqi. Në rastin që organizata është themeluar gjatë këtij viti nuk është e nevojshme të dorëzohen pasqyrat.
* Një raport përshkrues i projekteve dhe aktiviteteve të OSHC për vitin paraardhës, përveç rasteve nëse organizata është themeluar gjatë këtij viti.
* Deklarata e partneritetit në rast se OSHC aplikuese ka partnerë (shtojca A).
* Deklarata e shmangies së konfliktit të interesit (shtojca B).
* Vertetimi se kanë paguar të gjitha detyrimet e taksave dhe tarifave vendore lëshuar nga Administrata e Qeverisjes Vendore ku janë të regjistuar.

***Shënim: Me qëllim vlerësimin e projekt – propozimit, dokumentacioni kryesor dhe ai shtesë janë njësoj të vlefshme dhe dorëzimi i të gjitha dokumenteve të sipër përmendura në 3 kopje është i detyrueshëm.***

1. **KUR DHE KU TË MERRET DHE TË DORËZOHET PAKETA E APLIKIMIT**

Dokumentacioni për thirrjen publike për Bashkinë e Vau Dejës mund të tërhiqet prej **21/10/2022 (dita e hapjes së Thirrjes Publike)** deri në **11/11/2022** duke e dërguar një kërkesë me emrin e organizatës së interesuar në e-mail adresën: info@vaudejes.gov.al apo personalisht, në adresën:

**Bashkia Vau Dejës**

**Adresa: Rr. Qafa e Gurit, Vau Dejës**

Informacioni përkatës si dhe një version elektronik i të gjithë paketës së aplikimit mund të merret edhe nga faqja e internetit: [www.vaudejes.gov.al](http://www.vaudejes.gov.al) .

Aplikimet e plotësuara me të gjithë dokumentacionin, duhet të dorëzohen **në tre (3) kopje të shtypura dhe në një kopje elektronike (në CD apo USB)** përmes postës zyrtare apo personalisht, të vendosura në një zarf të vulosur që i referohet thirrjes publike, gjatë ditëve të punës (prej të hënës deri të premten), nga ora 09:00 deri në ora 16:00, në adresën:

**Bashkia Vau Dejës**

**Adresa: Rr. Qafa e Gurit, Vau Dejës**

**Afati për dorëzimin e aplikimeve është 21/11/2022 në ora 16:00 (**4 javë nga data e hapjes së Thirrjes Publike). Në pjesën e jashtme të zarfit duhet të jenë shkruar emri i thirrjes publike për projekt-propozime, emri i plotë dhe adresa e aplikantit, emri i plotë i projektit dhe fjalët: **”Të mos hapet përpara hapjes zyrtare”.** Aplikimet e dërguara në mënyra tjera (p.sh. me faks apo e-mail) ose që janë dërguar në adresa tjera nuk do të merren parasysh.

Bashkia do të regjistrojë çdo aplikim të marrë në dorëzim dhe do të lëshojë vërtetimin përkatës (datën dhe orën e pranimit të projekt-propozimit).

1. **INFORMACION TJETËR**

Me qëllim mbështetjen e OSHC-ve për të paraqitur aplikime në përputhje me kriteret e Udhëzuesit, bashkia do të organizojë takime informuese/ditë të hapura:

**1.** Në Bashkinë Vau Dejës, drejtoritë përgjegjëse do të jenë në dispozicion të OSHC-ve gjatë gjithë kohëzgjatjes së Thirrjes, për sqarime dhe informacione shtesë në lidhje me prioritetet/nënprioritet e thirrjes të pasqyruara në dokumentacionet e Bashkisë Vau Dejës (strategji, buxhet vjetor, fishprojekt, kalendar aktivitetesh,etj, në kuadër të kësaj Thirrjeje.

**2.** Pyetje rreth ftesës publike mund të bëhen përmes e-mail adresës info@vaudejes.gov.al duke iu referuar thirrjes publike. Përgjigjet do të jepen me shkrim brenda 5 ditëve pune që nga data e pranimit të pyetjeve përkatëse. Për qëllime transparence, përgjigjet mund t’u dërgohen gjithashtu të gjithë organizatave të cilat kanë dërguar pyetje me email.

1. **VLERËSIMI DHE PËRZGJEDHJA E PROJEKT-PROPOZIMEVE**

***Vlerësimi***

Aplikimet do të shqyrtohen dhe vlerësohen nga Komisioni i Vlerësimit, i cili përbëhet nga përfaqësues të Bashkisë Vau Dejës dhe përfaqësuesi i shoqërisë civile ose i Shoqatave sportive.

*Shënim: Shoqata Sportive, përfaqësuesi i së cilës është anëtari i Komisionit të vlerësimit në cilësinë e përfaqësuesit të shoqërisë civile, nuk ka të drejtë të aplikojë në këtë thirrje as si aplikant kryesor dhe as si partner. Përfaqësuesi i shoqërisë civile në cilësinë e anëtarit të Komisionit të vlerësimit, zgjidhet me një proces të hapur dhe konkurrues.*

Aplikimet do të vlerësohen në bazë të:

*(i) Kritereve administrative:*

* Aplikimi është dorëzuar brenda afatit, specifikuar në seksionin 9 të këtij Udhëzuesi;
* Aplikimi është i kompletuar sipas kërkesave të seksionit nr. 8;
* Dokumentacioni është dorëzuar në 3 kopje të shtypura dhe në një kopje elektronike (CD apo USB).
* Konfirmimi se organizata aplikuese, partneri (dhe bashkëpunëtorët, nëse ka ndonjë) dhe aktivitetet i përmbushin kushtet e specifikuara në seksionet 3, 4, 5, 6, 7 dhe 8 (të përcaktuara më sipër).

 *(ii) Kritereve të përmbajtjes/vlerësimi i cilësisë së projektit dhe vlerësimi financiar:*

Vlerësimi i cilësisë së projektit, përfshirë edhe buxhetin e propozuar, do të bëhet në përputhje me kriteret e specifikuara në Tabelën Vlerësuese që është pjesë përbërëse e këtij dokumenti.

***Sistemi i vlerësimit është si më poshtë:***

Kriteret e vlerësimit ndahen në seksione dhe nën-seksione: ***Secili nën-seksion duhet të vlerësohet me pikët e caktuara nga 1 në 5, në këtë mënyrë: 1= shumë keq; 2= keq; 3= pranueshëm; 4= mirë; 5= shumë mirë.*** Secili anëtar i komisionit plotëson një tabelë individuale vlerësuese dhe të gjithë anëtarët e nënshkruajnë tabelën vlerësuese përmbledhëse për secilin projekt propozim. Radhitja e projekt propozimeve bëhet në atë mënyrë ku projekt propozimi i radhitur si i pari është ai i cili ka fituar numrin më të lartë të pikëve deri tek projekt propozimi me numrin më të ulët të pikëve.

* Pikët maksimale të vlerësimit për një projekt – propozim janë 100;
* Projektet të cilat aplikojnë për një shumë granti nga xxx.xxx – yyy.yyy ALL, do të merren në konsideratë për dhënien e grantit, vetëm nëse vlerësohen me më shumë se 60 pikë;
* Projektet të cilat aplikojnë për një shumë granti më të madhe se yyy.yyy ALL do të merren në konsideratë për dhënien e grantit vetëm nëse vlerësohen me më shumë se 75 pikë.

Vendimi për aprovimin e grantit mbështetet mbi numrin e përgjithshëm të projekteve që mund të financohen me buxhetin në dispozicion. Projektet që kanë fituar numër më të madh të pikëve do të kenë prioritet gjatë dhënies së granteve.

*Shënim për Seksionin 1/ Tabela e Vlerësimit: Kapaciteti financiar dhe operativ i organizatës aplikuese*

Për të kaluar për vlerësim të mëtejshëm, projekti duhet të vlerësohet me 10 ose më shumë pikë, në seksionin 1. Kjo nënkupton që organizatat kanë në dispozicion buxhet të mjaftueshëm për financimin e aktiviteteve të rregullta gjatë gjithë periudhës së zbatimit të projektit si dhe kanë aftësi profesionale dhe kualifikime të cilat janë të domosdoshme për zbatimin e suksesshëm të projektit. E njëjta vlen si për organizatën aplikuese ashtu edhe për partnerët.

Projekti përjashtohet nga procesi i mëtejshëm i vlerësimit në rast se numri total i pikëve në Seksionin 1 është më i ulët se 10 pikë.

*Shënim për Seksionin 2/ Tabela e Vlerësimit: Relevanca*

Për të kaluar për vlerësim të mëtejshëm, projekti duhet të vlerësohet me 18 ose më shumë pikë, në seksionin 2. Kjo nënkupton që projekti duhet të jetë relevant me qëllimin e thirrjes publike dhe fushat prioritare, cilësia e projektit, rezultatet e pritshme dhe qëndrueshmëria e projektit janë të konsiderueshme si dhe fondet që kërkohen janë në përputhje me aktivitetet e parashikuara.

Projekti përjashtohet nga shqyrtimi i mëtejshëm në rast se numri total i pikëve në Seksionin 2 është më i ulët se 18 pikë, sepse pikët tregojnë se megjithëse aplikanti i ka kapacitetet financiare dhe operative, koncepti i projektit nuk është relevant apo në përputhje me përparësitë e përcaktuara në thirrjen publike / projekti nuk trajton nevojat e komunitetit.

|  |  |  |
| --- | --- | --- |
| **Seksioni** | **Pikët maksimale** | **Pikët mesatare** |
| **1. Kapacitetet financiare dhe operative** | **15** |  |
| 1.1 A kanë aplikanti dhe partnerët përvojë të mjaftueshme në menaxhim projektesh?Vlerësim maksimal marrin organizatat që kanë të paktën 3 projekte të zbatuara apo në zbatim | 5 |  |
| 1.2 A kanë aplikanti dhe partnerët kapacitete të mjaftueshme profesionale? (njohuri specifike në fushën relevante)Vlerësim maksimal marrin organizatat të cilat kanë zbatuar të paktën 3 projekte në fushën për të cilën aplikojnë. |  5 |  |
| 1.3. A kanë aplikanti dhe partnerët kapacitete të mjaftueshme menaxhuese?(përfshirë personelin, pajisjet dhe kapacitetet për menaxhim financiar)?Vlerësim maksimal marrin organizatat të cilat kanë zbatuar të paktën 3 projekte me shuma mbi 10.000 Euro. | 5 |  |
| **2. Relevanca** | **25** |  |
| 2.1. Sa relevant është projekti krahasuar me synimin dhe me një apo më shumë disiplina sportive të përcaktuara në thirrjen publike?Shënim: 5 pikë (shumë mirë) mund të jepen vetëm nëse projekti trajton të paktën njërën prej përparësive të bëra publike në thirrjen e shpallur. | 5 |  |
| 2.2 A janë palët e interesuara të përcaktuara qartë dhe të përzgjedhura në mënyrë strategjike (bashkëpunëtorët, përfituesit përfundimtarë, grupet e synuara)? | 5 |  |
| 2.3 A janë nevojat e grupit të synuar dhe përfituesve përfundimtarë të përcaktuara qartë dhe a i trajton projekti ato në mënyrën e duhur? | 5 |  |
| * 1. A përfshin projekti vlerë të shtuar, si qasje inovative dhe modele të praktikës së mirë?

Vlerësim maksimal marrin aplikimet të cilat sjellin risi në zbatimin e projekteve në bashkinë përkatëse. | 5 |  |
| 2.5 A bën projekti avokim për një qasje të bazuar tek të drejtat dhe a ka ndikim pozitiv tek grupet e pafavorizuara? (Promovimi i barazisë gjinore dhe i fuqizimit të grave, mbrojtja e mjedisit, bashkëpunimi ndërkombëtar, rinia, etj.)Vlerësim maksimal marrin aplikimet, të cilat ndikojnë në të paktën 2 grupe të margjinalizuara. | 5 |  |
| **3. Metodologjia** | **20** |  |
| 3.1 A përshtaten plani i aktiviteteve dhe aktivitetet e propozuara në mënyrë logjike dhe praktike me qëllimet dhe rezultatet e pritshme? | 5 |  |
| 3.2 Sa konsistente është skema e përgjithshme e projektit? (veçanërisht, a e pasqyron analizën e problemeve të identifikuara, faktorët e mundshëm të jashtëm)Vlerësim maksimal marrin aplikimet, në të cilat janë marrë në konsideratë faktorët e jashtëm (sipas logframe) dhe janë prezantuar masa për eliminimin e tyre. | 5 |  |
| 3.3 A është i kënaqshëm niveli i përfshirjes së partnerëve në zbatimin e projektit? Shënim: nëse nuk ka asnjë partner pikët e përfituara do të jenë 1. Këtu nuk përfshihen bashkëpunëtorët. | 5 |  |
| 3.4 A janë përfshirë në projekt tregues objektivisht të matshëm?Vlerësim maksimal marrin aplikimet, të cilat në logframe kanë indikatorë të qartë e të matshëm. | 5 |  |
| **4. Qëndrueshmëria** | **25** |  |
| 4.1 A do të kenë veprimtaritë e propozuara ndikim konkret tek grupet e synuara?Vlerësim maksimal marrin aplikimet të cilat lidhin aktivitetet e propozuara me grupet e synuara. |  5 |  |
| 4.2 A do të ketë projekti ndikime të shumëfishta? (përfshirë mundësinë e zbatimit në grupe të tjera të synuara ose në vende të tjera dhe/ose shtrirjen e ndikimit të veprimtarive si dhe shkëmbimin e informacionit për përvojën e fituar gjatë zbatimit të projektit) | 5 |  |
| 4.3 A janë rezultatet e pritshme të veprimtarive të sugjeruara të qëndrueshme nga ana institucionale? (a do të ekzistojnë strukturat që mundësuan veprimtaritë e projektit pas përfundimit të projektit? A do të ketë pronësi lokale mbi rezultatet e projektit?) | 5 |  |
| 4.4 A janë rezultatet e pritshme të qëndrueshme? (aty ku është rasti, përmendin ndikimin strukturor të veprimtarive të zbatuara – përmirësime në kuadrin ligjor, metoda, kodin e sjelljes, etj.) | 5 |  |
| 4.5 A ka mundësi që rezultatet/arritjet e pritshme afatgjata do të ndikojnë në kushtet ekonomike lokale dhe/ose cilësinë e jetës në zonën e synuar? | 5 |  |
| **5. Buxheti dhe efikasiteti i kostos** | **15** |  |
| 5.1 A është i kënaqshëm raporti ndërmjet shpenzimeve të parashikuara dhe rezultateve të pritshme?Vlerësim maksimal marrin aplikimet të cilat kanë respektuar ndarjen e % së aktiviteteve sipas udhëzuesit. | 5 |  |
| 5.2 A është kostoja e sugjeruar e nevojshme për zbatimin e projektit? | 5 |  |
| 5.3 Buxheti* a është buxheti i qartë dhe a përfshin edhe pjesën përshkruese? (përfshirë shpjegimet për pajisjet teknike)
* a përmbushet parimi që kostoja administrative dhe e personelit nuk mund të jetë mbi 20 për qind e buxhetit total?
* a është buxheti me ndjeshmëri gjinore?
* a janë përfshirë CV-të dhe përshkrimet e punës, aty ku është e nevojshme?
 | 5 |  |
| **Pikët totale maksimale** | **100** |  |

***Njoftimi rreth vendimit***

Në çdo rast, nëse projekt-propozimet miratohen për financim apo jo, të gjithë aplikantëve u njoftohet me shkrim vendimi për projekt-propozimin e tyre brenda 15 ditëve pune nga mbyllja e thirrjes publike. Rezultatet shpallen në faqen e internetit të Bashkisë Vau Dejës ([www.vaudejes.gov.al](http://www.vaudejes.gov.al)) si dhe në tabelën e njoftimeve të bashkisë.

Vendim për refuzimin e projekt-propozimit apo për mosdhënie fondesh merret nëse:

* Aplikanti ose një apo më shumë nga partnerët e tij nuk plotësojnë kriteret e thirrjes publike;
* Veprimtaritë e projektit janë të papranueshme (për shembull, veprimtaritë e propozuara shkojnë tej fushëveprimit të thirrjes publike për projekt-propozime, kohëzgjatja e parashikuar për projektin e kalon maksimumin periudhës kohore të lejuar, shuma e fondeve të kërkuara e kalon shumën maksimale të lejuar ose është më e ulët se minimumi, etj.);
* Projekt-propozimi nuk ka relevancë të mjaftueshme; kapacitetet financiare dhe operative të aplikantët nuk janë të mjaftueshme, ose projektet e tjera që u përzgjodhën për financim kishin epërsi në këto fusha;
* Cilësia e projekt-propozimit ishte më e ulët teknikisht dhe financiarisht në krahasim me projektet e përzgjedhura për financim.

***Kushtet rreth zbatimit të projektit pas miratimit të grantit***

Pas marrjes së vendimit për miratimin e grantit, organizatës së shoqërisë civile, projekti i së cilës është miratuar, i ofrohet një kontratë për zbatimin e projektit. Referuar metodologjisë LOD, para se të nënshkruajë kontratën dhe nëse është e nevojshme, Bashkia Vau Dejës ka të drejtën ti kërkojë organizatës modifikime të caktuara në projekt (buxhet apo aktivitete) për ta harmonizuar atë me rregullat dhe procedurat e zbatimit të projektit, pa cenuar thelbin e projekt propozimit.

***Shenim: Sjellim në vemendje që i gjithë procesi për likuidimin e shpenzimeve të organizatës fituese do të realizohet në zbatim të ligjit 87/2019 Për faturën dhe sisitemin e monitorimit të qarkullimit.***

 **LISTA E SHTOJCAVE**

### Shtojca 7 Projekt Propozimi

**Shtojca 8** Buxheti

**Shtojca 9** Korniza Logjike

**Shtojca 10** Plani i Aktiviteteve dhe dukshmërisë

**Shtojca 11** Formulari i identifikimit administrativ dhe financiar

**Shtojca 12** Deklarata e plotësimit të kritereve

**Shtojca A** Deklarata e partneritetit

**Shtojca B** Deklarata për shmangien e konfliktit të interesit

**Shtojca 14** Lista e kontrollit dhe dokumentacionit shtesë

1. . Neni 31 i Ligjit nr. 9367, datë 7.4.2005, i ndryshuar “Për parandalimin e konfliktit të interesave në ushtrimin e funksioneve publike”. [↑](#footnote-ref-1)